VGI ไตรมาส 3/66 พลิกกำไร 102 ลบ. เคาะปันผล 0.04 บ. XD 28 ก.พ.นี้
VGI ไตรมาส 3/66 (สิ้นสุด 31 ธ.ค.66) พลิกกำไร 102 ลบ. จากปีก่อนขาดทุน 75 ลบ. รับรายได้สื่อนอกบ้าน-ธุรกิจด้านดิจิทัลพุ่งแรง เคาะปันผล 0.04 บ. XD 28 ก.พ.66 จ่าย 14 มี.ค.66 
VGI ไตรมาส 3/66 พลิกกำไร 102 ลบ. รับรายได้สื่อนอกบ้าน-ธุรกิจด้านดิจิทัลพุ่งแรง เคาะปันผล 0.04 บ. XD 28 ก.พ.66 จ่าย 14 มี.ค.66 
15 ก.พ. 2566

บริษัท วีจีไอ จำกัด (มหาชน) หรือ VGI รายงานผลการดำเนินงานงวดไตรมาส 3/66 สิ้นสุดวันที่ 31 ธ.ค.65 ดังนี้

ทั้งนี้รายได้จากการให้บริการและการขาย 1,377 ล้านบาท โดยรายได้ของธุรกิจสื่อโฆษณานอกบ้าน 618 ล้านบาท เพิ่มขึ้น 41.8% เมื่อเทียบจากปีก่อน โดยมีอัตราการใช้สื่อโฆษณาที่ 58% สูงกว่าบริษัทฯ ที่คาดการณ์ไว้ในช่วง 50 – 55% ทั้งนี้การเติบโตดังกล่าวมาจากการเพิ่มขึ้นอย่างมีนัยสำคัญของจำนวนผู้โดยสารรถไฟฟ้าบีทีเอส รวมถึงผลบวกจากช่วงไฮซีซั่นของในไตรมาสนี้
รวมทั้งธุรกิจบริการด้านดิจิทัล มีรายได้อยู่ที่ 379 ล้านบาท เพิ่มขึ้น 21.5% เมื่อเทียบจากปีก่อน โดยมีสาเหตุหลักมาจากการเติบโตของรายได้ lead generation และค่าคอมมิชชั่น ของบริษัท แรบบิท แคร์ จำกัด (RCare) นอกจากกนี้ผลการเนินงานของกลุ่มแรบบิทยังได้รับประโยชน์จากการเพิ่มขึ้นของจำนวนผู้โดยสารของรถไฟฟ้าบีทีเอส ซึ่งสะท้อนจากการรับรู้รายได้ที่เพิ่มขึ้นจากการขายบัตรแรบบิทและค่าธรรมเนียมการทำธุรกรรม
ขณะเดียวกันบริษัทฯ เตรียมจ่ายปันผลจากงวดดำเนินงานวันที่ 1 เม.ย. 2565 ถึงวันที่ 30 ก.ย. 2565 ในอัตราหุ้นละ 0.04 บาท/หุ้น กำหนดขึ้นเครื่องหมาย XD วันที่ 28 ก.พ.66 กำหนดจ่ายปันผลวันที่ 14 มี.ค.66
ทั้งนี้นายเนลสัน เหลียง กรรมการผู้อำนวยการใหญ่ VGI กล่าวว่า ผลงานในไตรมาสนี้ได้แสดงให้เห็นถึงความสามารถของการให้บริการการตลาดแบบ Offline-to-Online (O2O) โซลูชั่นส์ ผ่านแพลตฟอร์ม Digital OOH ที่ยังคงสามารถสร้างผลงานในเชิงบวกได้อย่างดีเยี่ยมจึงส่งผลให้รายได้ของธุรกิจสื่อโฆษณานอกบ้านเพิ่มขึ้น 41.8% เมื่อเทียบจากปีก่อน คิดเป็น 618 ล้านบาท ทั้งนี้ยังพบว่าอัตราการใช้สื่อโฆษณาอยู่ที่ 58% ซึ่งสูงกว่าที่บริษัทฯ คาดการณ์ที่ 50 – 55% โดยการเติบโตดังกล่าวมีสาเหตุหลักมาจากการเพิ่มขึ้นอย่างมีนัยสำคัญของจำนวนผู้โดยสารรถไฟฟ้าบีทีเอส รวมถึงได้รับผลบวกจากช่วงไฮซีซั่น (High Season) ในไตรมาสนี้
ส่วนของธุรกิจบริการด้านดิจิทัล มีรายได้อยู่ที่ 379 ล้านบาท เพิ่มขึ้น 21.5% เมื่อเทียบจากปีก่อน โดยปัจจัยหลักมาจากการเติบโตของรายได้ lead generation และค่าคอมมิชชั่น ของบริษัท แรบบิท แคร์ จำกัด นอกจากกนี้ผลการดำเนินงานของกลุ่มแรบบิทยังได้รับประโยชน์จากการเพิ่มขึ้นของจำนวนผู้โดยสารของรถไฟฟ้าบีทีเอส ซึ่งสะท้อนจากการรับรู้รายได้ที่เพิ่มขึ้นจากการขายบัตรแรบบิทและค่าธรรมเนียมการทำธุรกรรม ปัจจุบันจำนวนบัตรแรบบิทมีจำนวนทั้งสิ้น 16 ล้านใบ เพิ่มขึ้น 8.1% เมื่อเทียบจากปีก่อน
ขณะที่ แรบบิท ไลน์ เพย์ มีจำนวนผู้ใช้งานสูงถึง 10.2 ล้านราย เพิ่มขึ้น 9.9% เมื่อเทียบจากปีก่อน ด้านธุรกิจการจัดจำหน่าย มีรายได้อยู่ที่ 380 ล้านบาท ลดลง 44.3% เมื่อเทียบจากปีก่อน สาเหตุหลักมาจากการเปลี่ยนแปลงสัดส่วนการขายผลิตภัณฑ์ของ Fanslink ที่เลือกขายผลิตภัณฑ์ที่มีอัตรากำไรสูงกว่าเดิม  นอกจากนี้ในไตรมาสที่ผ่านมาบริษัทฯ ยังมีการรับรู้เงินปันผลรับจาก บริษัท แพลน บี มีเดีย จำกัด (มหาชน)
นอกจากผลการดำเนินงานที่เติบโตอย่างแข็งแกร่ง VGI  ยังมีเรื่องน่ายินดีและภาคภูมิใจเป็นอย่างยิ่งในไตรมาสนี้  ที่สามารถคว้ารางวัลมากมายทั้งจากเวทีภายในประเทศและเวทีระดับสากล ไม่ว่าจะเป็นรางวัล Thailand’s Top Corporate Brand Award, รางวัล Most Innovative (O2O) Marketing Campaigns &amp; Solutions Award, รางวัลองค์กรต้นแบบความยั่งยืนในตลาดทุนไทยด้านสนับสนุนคนพิการดีเด่น, รางวัล Sustainability Yearbook 2023  รวมถึงรางวัลแคมเปญโฆษณา ‘Whoscall The Safety Station’ ที่มีความครีเอทีฟด้วยเช่นกัน ซึ่งรางวัลทั้งหมดนี้คือเครื่องการันตีความสำเร็จของ VGI ในฐานะผู้นำด้านนวัตกรรมที่ขับเคลื่อนธุรกิจภายใต้อีโคซิสเต็มที่มีศักยภาพจนได้รับการยอมรับจากผู้มีส่วนได้ส่วนเสียทุกภาคส่วนเป็นอย่างดีอย่างเสมอมา